फाल्गुन महोत्सव पर भजन संध्या आयोजित
मोगा|जय श्रीश्याम सेवा सोसायटी की ओर से आयोजित लाला लालचंद धर्मशाला में मनाए जा रहे फाल्गुन महोत्सव में श्याम प्रभु के दरबार को फूलों से सुशोभित किया गया था। सैकडों भक्तों ने देर रात तक लंबी कतारों में लगकर श्याम प्रभु के दीदार किए। भजन गायकों की ओर से श्याम प्रभु की महिमा का गुणगान किया गया। पं. महिंदर नारायण की अध्यक्षता में मनोज जैसवाल ने परिवार सहित श्याम प्रभु का पूजन किया। भजन गायक संदीप बांसल ने जलती रहे श्याम बाबा जोत तेरी जलती रहे.. भजनों से संकीर्तन का आगाज किया। भजन गायक सुखदेव सांवरा ने देना हो तो दीजिए जन्म जन्म का साथ.. अपने बिगड़े काम तूं बनाके देखले.. आदि भजनों से हाजिरी लगवाई।
श्याम प्रभु के संकीर्तन उपरांत आरती करते श्याम प्रेमी।
hin_Deva hin_Deva hin_Deva